Z A P I S N I K
sa 14. (četrnaeste) sjednice Vijeća Mjesnog odbora Travno,
održane u ponedjeljak, 7. srpnja 2022. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.00 sati.

	Nazočni članovi Vijeća: Gracijela Gabriel – Pukšec, Tihana Ivić, Damir Miškec, Fran Radonić Mayr, Vlatka Sabadi, Iva Brnčić-Plejić i Domagoj Lulić.

	Nenazočni članovi Vijeća: Tomislav Prpić, Mario Ščekić.

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno sedam (7) članova Vijeća pa utvrđuje da Vijeće može pravovaljano raspravljati i odlučivati.

	Nenazočni članovi Vijeća:.

USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 13. (trinaeste) sjednice, koji je prihvaćen jednoglasno (7 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći 


D n e v n i   r e d:

1. Zaključak o davanju mišljenja na prijedlog Odluke o izmjenama i dopuni Odluke o davanju u zakup i na drugo korištenje površina javne namjene
2. Korištenje prostora MO Travno
3. Izmještanje kioska Tiska sa sjeverne strane Mamutice
4. Pitanja, prijedlozi i obavijesti

Predsjednica Vijeća Mjesnog odbora gđa. Tihana Ivić predlaže dodatnu točku dnevnog reda: Izmještanje kioska Tiska sa sjeverne strane Mamutice.

Vijeće Mjesnog odbora Travno jednoglasno (7 „za“) prihvaća Dnevni red.


Ad. 1. Zaključak o davanju mišljenja na prijedlog Odluke o izmjenama i dopuni Odluke o davanju u zakup i na drugo korištenje površina javne namjene


Vijeće Mjesnog odbora Travno jednoglasno (7 „za“)  donosi

ZAKLJUČAK

o davanju mišljenja na prijedlog Odluke o izmjenama i dopuni Odluke o davanju u zakup i na drugo korištenje površina javne namjene


1. Predsjednica VMO Travno predstavlja prijedlog Odluke o izmjenama i dopuni Odluke o davanju u zakup i na drugo korištenje površina javne namjene.

2. Vijeće Mjesnog odbora Travno donosi zaključak kojim se prihvaća navedeni prijedlog

3. Ovaj Zaključak dostavlja se Vijeću Gradske četvrti Novi Zagreb – istok.


Ad. 2. Korištenje prostora MO Travno

Vijeće Mjesnog odbora Travno jednoglasno (7 „za“)  donosi

ZAKLJUČAK

o korištenju prostora MO Travno

1. Predsjednica VMO Travno predlaže izmjene termina korištenja prostorija MO Travno. Naime, postoji intenzivna potreba za korištenje prostorija MO Travno od strane političkih stranaka, ali i stanara koji bi u prostorijama MO Travno održavali svoje susrete i sastanke, a termina nedostaje odnosno jedini slobodni termini su nedjeljom koji su zainteresiranim stranama neprihvatljivi. U isto vrijeme, primijećeno je da pojedini korisnici ne koriste u potpunosti svoje odobrene termine te se predlaže da se odobreni termini koriste 2 puta mjesečno umjesto 4 puta mjesečno kako je dosad odobreno, kako bi se i ostalim zainteresiranim stranama dala prilika da koriste navedene prostorije. Zaprimljeni su zahtjevi za korištenje prostora od strane stranaka/udruga: zbor suvlasnika BM 63, zbor suvlasnika BM 47, HSS i Socijaldemokrati. Obzirom da stranka MILAN BANDIĆ 365 nije obnovila svoje odobrenje, navedeni termin stavlja se na raspolaganje kako slijedi:
· Vijeće Mjesnog odbora Travno jednoglasno odobrava povremeno korištenje prostora MO Travno u terminu: 1. i 3. četvrtak u mjesecu od 20.00.-22.00h stranci HSS.
· Vijeće Mjesnog odbora Travno jednoglasno odobrava povremeno korištenje prostora MO Travno u terminu: 2. i 4. četvrtak u mjesecu od 20.00.-22.00h za potrebe sastanaka zbora stanara.

2. Predstavnici HSU (Hrvatske stranke umirovljenika) pristali su podijeliti odobreni termin sa ostalim zainteresiranim stranama kako slijedi:
· Vijeće Mjesnog odbora Travno jednoglasno odobrava povremeno korištenje prostora MO Travno u terminu: 1. i 3. petak u mjesecu od 16.00.-18.00h stranci HSU.
· Vijeće Mjesnog odbora Travno jednoglasno odobrava povremeno korištenje prostora MO Travno u terminu: 2. i 4. petak u mjesecu od 16.00.-18.00h stranci Socijaldemokrati.

3. Ovaj Zaključak dostavlja se Vijeću Gradske četvrti Novi Zagreb – istok, strankama HSU, HSS i Socijaldemokrati.

Ad. 3. Izmještanje kioska Tiska sa sjeverne strane Mamutice

Vijeće Mjesnog odbora Travno jednoglasno (7 „za“)  donosi


ZAKLJUČAK

o izmještanju kioska Tiska sa sjeverne strane Mamutice

1. U veljači 2022.g. postavljen je kiosk Tiska na križanju Ulice Božidara Magovca i Ukrajinske ulice na izrazito nepovoljnom mjestu, na samom početku pješačkog prijelaza čime smeta prolazu pješaka, ali i zaklanja pogled na biciklističku stazu uz koju je smješten. Također, u vizualnom smislu, ozbiljno narušava vizuru i dojam cjelokupnog trga smještenog uz podnožje Mamutice. 

Nakon višemjesečnih pregovora postignut je dogovor sa nadležnim osobama iz Tiska d.o.o da se sporni kiosk izmjesti. MO je predložio 3 alternativne lokacije: na mjesto na kojem je i bio do prije nekoliko godina, s istočne strane Mamutice – primarna lokacija, Autobusna stanica zapadno od Mamutice – 1. alternativa,  ispred puža (kružnih stepenica) orijentacije sjever-jug - 2. alternativa. Tisak je predložio dodatnu lokaciju, kod sata orijentacije sjever-jug.

Iako se MO zalagao za primarnu lokaciju, čelnici Tiska nisu zadovoljni sa navedenim rješenjem obzirom da su zbog pada prometa navedenu lokaciju već bili ukinuli. Također, 1. alternativa kod autobusne stanice je također odbijena od strane Tiska, a prijedlog Tiska kod sata je odbijen od strane MO obzirom da zaklanja pogled i narušava vizuru cjelokupnog trga. 

Nastavno na navedeno, postignut je dogovor da se kiosk izmjesti na 2. alternativnu lokaciju ispred puža, orijentacije sjever-jug, k.o.Zaprudski otok 1372/12. Obzirom da Tisak d.o.o. ima sve potrebne dozvole ishođene još 2017.g., a predlaže 3 moguće lokacije (postojeća u blizini pješačkog prijelaza, kod sata ili ispred puža), MO smatra da je ova mikrolokacija trenutno najpovoljnije rješenje obzirom da se sporni kiosk ne nalazi u blizini pješačkog prijelaza i biciklističke staze čime ne ugrožava sudionike u prometu, ali i obzirom da je smješten u podnožje kružnih stepenica najmanje ugrožava vizuru ostatka trga kao i pogled na spomenik braniteljima koji se nalazi u neposrednoj blizini.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.

[bookmark: _GoBack]
Ad. 4. Pitanja, prijedlozi i obavijesti

Predsjednica Vijeća Mjesnog odbora Travno, gđa. Tihana Ivić, prisutne obavještava o pristiglim odgovorima nadležnih gradskih ureda na donesene zaključke kako slijedi:

1. Obilježavanje parkirnih mjesta BM 107-109
Nadležni Gradski ured za obnovu, izgradnju, prostorno uređenje, graditeljstvo, komunalne poslove i promet izdao je rješenje u predmetu uspostave parkirališnih mjesta kojim će Zagrebačke ceste d.o.o izvesti obilježavanje parkirališnih mjesta u roku od 15 dana, a s ciljem povećanja parkirališnih kapaciteta te poboljšanja prometne situacije na navedenoj lokaciji.

2. Zabrana parkiranja kod BM 15.
Nadležni Gradski ured za obnovu, izgradnju, prostorno uređenje, graditeljstvo, komunalne poslove i promet izdao je rješenje u predmetu zabrane parkiranja kod BM 15 kojim će Zagrebačke ceste d.o.o izvesti radove na postavi prometne signalizacije u roku od 15 dana, a radi sprječavanje nepropisnog parkiranja vozila koja ometaju pristup vozilima Čistoće.

3. Sklonište kod BM 17 (Opožareno sklonište ispod KUC-a)
Nadležni ured za upravljanje imovinom i stanovanje izvještava da su na navedenoj lokaciji završeni radovi čišćenja i ispražnjenja opožarenih stvari te je u tijeku osposobljavanje instalacija, farbanje zidova i opremanje skloništa kako bi isto bilo spremno za prihvat ljudi.


Predsjednica Vijeća Mjesnog odbora Travno zaključuje sjednicu u 19:00. sati i zahvaljuje se svim prisutnima na sudjelovanju u radu sjednice Vijeća.


Zapisnik vodila:
Tihana Ivić

Zapisnik napisala:
Tihana Ivić

KLASA: 024-08/22-003/1455
URBROJ: 251-13-11-9-22-2
Zagreb, 7. srpnja 2022.


			                                                                   Predsjednica
                                                                                              Vijeća Mjesnog odbora
                                                                                                          Travno
                                                       
                                                                                                         Tihana Ivić
